Svartstrupehøne

Svartstrupehøne (Alectoris philbyi) inngår i slekten steinhøns som er en gruppe i fasanfamilien. Arten regnes som monotypisk og er utbredt i fjellstrøkene fra Jeddah i det sørvestre Saudi-Arabia og sørover til Nordvest-Jemen.

Biologi 
Svartstrupehøne blir 33–36 cm lang og veier rundt 441 g. Bortsett fra at hannen blir litt større er kjønnene nærmest identiske, men hunnen har dusere tegninger i hodet og mangler hannens stumpe spore.

Svartstrupehøna ligner berghøne og har gråbrun fjærdrakt med flankene dekket av distinkte tverrbåndet i svart og blekbrunt. Den skiller seg fra den berghøna ved å ha svart strupe og svarte kinn, og en tynn hvit linje skiller dette fra det gråblå hodet og nakken. Nebbet og bena er rosa.

Arten trives i tørre, steinete fjellområder, fra  til  i Saudi-Arabia og fra  til  i Jemen. Svartstrupehøne observeres bare sjelden under  noen steder. Forekommer også i kultiverte høylandsområder, som den spesielt besøker tidlig på morgenen og sent på ettermiddagen. Den har et lignende habitat som araberhøne (A. melanocephala), men gjerne i skråninger med mer buskdekke; tilsynelatende stort sett fraværende fra einerskog og områder på vestsiden av den arabiske skråningen.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).

 Galliformes, hønsefugler
 Phasianoidea, fasanfugler
 Phasianidae, fasanfamilien
 Pavoninae
 Coturnicini
 Alectoris, steinhøns
 A. barbara, berberhøne
 A. melanocephala, araberhøne (monotypisk)
 A. rufa, rødhøne
 A. chukar, berghøne
 A. graeca, steinhøne
 A. philbyi, svartstrupehøne (monotypisk)
 A. magna, qinghaihøne (monotypisk)

Referanser

Eksterne lenker 
 

Steinhøns
Fugler formelt beskrevet i 1935